רועי עידן (צלם)

רועי עידן (28 באוגוסט 1980 – 7 באוקטובר 2023) היה צלם עיתונות שעבד באתר החדשות "ynet" וב"ידיעות אחרונות". נרצח על ידי מחבלי חמאס בטבח כפר עזה במסגרת טבח שבעה באוקטובר.

 ביוגרפיה 
ממוזער|סיפורם של מיכאל ועמליה, ילדיו של רועי עידן, בתערוכת סיפורי גבורה ב"מרכז כיוונים" באשדוד, 2024|445x445 פיקסלים

עידן נולד בכפר הרי"ף, והיה בוגר תיכון צפית ומחלקת "הנדסאי צילום ומדיה דיגיטלית" במכללת ספיר. הוא עבד כצלם עיתונות בקבוצת "ידיעות אחרונות", יוצר סרטים דוקומנטריים ווידאו ארט.

נישא לסמדר, בת קיבוץ כפר עזה, ועבר איתה לשם לאחר הנישואים. הוא עבד בקטגוריית הצילום בסיקור גזרת רצועת עזה במשך 12 שנים. עבודותיו הוצגו במוזיאונים ובערוצים.

עידן נהג לעקוב מדי שנה אחר זרזירים באזור הנגב ולתעד אותם. כתבות עם תיעודיו פורסמו בעיקר ב-"ynet".

עם פרוץ טבח שבעה באוקטובר החל עידן לתעד מחבלים בעלי מצנח רחיפה מגיעים אל הקיבוץ שלו, כפר עזה, ושלח למערכת "ynet". בין השעות 06:30 ל-07:30, נקטע הקשר שלו עם המערכת. רועי נחשב לנעדר מתחילת המתקפה, ורק ב-18 באוקטובר 2023 זוהו גופתו וגופת אשתו, סמדר. בתו אביגיל, שהייתה בת 3.5, נחטפה לעזה, ושני ילדיו הגדולים, מיכאל ועמליה, הסתתרו בארון בבית וניצלו.

על פי השערות נוספות, נורתה אשתו סמדר בראשה טרם רציחתו, ובזמן שניסה להגן על בתו אביגיל, הוא נורה למוות.

עידן וסמדר הובאו למנוחות במושב כפר הרי"ף, שם נולד וגדל.

ב-26 בנובמבר 2023 שוחררה בתו אביגיל משבי חמאס במסגרת עסקת שחרור השבויים.

עידן הוא בן דודה של השחקנית נועה קולר

 הנצחה והוקרה 
ב-15 בינואר 2024, זכה עידן בפרס המכון הישראלי לעיתונות על "הצטיינות בעבודה עיתונאית אמיצה וחסרת פשרות".

באוקטובר 2024 הוכרז כי יוענק לשני ילדיו הבוגרים אות נשיא המדינה לגבורה אזרחית.

באוקטובר 2025, קבוצת "ידיעות אחרונות" הוציאה סרט לזכרו תחת הכותרת "7-10 אוף סוט".

קישורים חיצוניים

רועי עידן ז"ל באתר לזכר האזרחים חללי פעולות האיבה

 הערות שוליים 

קטגוריה:בוגרי המכללה האקדמית ספיר
קטגוריה:צלמי טבע ישראלים
קטגוריה:עיתונאים ישראלים
קטגוריה:צלמי עיתונות ישראלים
קטגוריה:כפר עזה: אישים
קטגוריה:זוכי פרס המכון הישראלי לעיתונות
קטגוריה:עיתונאים שנהרגו במסגרת עבודתם
קטגוריה:חללי הטבח בכפר עזה
קטגוריה:אישים הקבורים במושבים
קטגוריה:ישראלים שנולדו ב-1978
קטגוריה:ישראלים שנפטרו ב-2023